als_Latn dik_Latn tur_Latn
Kështu raporton 24 Lajme, duke u thirrur në një burim partiak, i cili thekson se nuk dihet se cilat do të jenë pasojat për këtë parti nëse do të braktiset qeveria pas “bombave” të opozitës.
Funksionari i kësaj partie nënvizon se dilemat janë se me braktisjen e qeverisjes a do të thellohej edhe më tej kriza politike dhe do të rrënohej stabiliteti në shtet.
Por, nga ana tjetër, mësohet se brenda kësaj partie ka një panik se çfarë përmbajnë “bombat” lidhur me rastet e montuara kundër shqiptarëve, si rasti i Sopotit, Brodecit, vrasja e pesëfishtë në Smilkovc, rasti i vrasjes së Harun Aliut, etj.
Kjo parti do të përjetojë një goditje në rast se do të publikoheshin të dhëna lidhur me këto raste. Derisa BDI është për opsionin e një qeverie të zgjeruar, opozita maqedonase është e interesuar për qeveri ekspertësh dhe teknike, e cila do të organizojë zgjedhjet dhe do të pastrojë çështjet e hapura lidhur me përgjimet dhe miratimin e një pakoje të reformave, transmeton INA.
als_Latn als_Latn als_Latn als_Latn